उ.7 यह जरूरी है कि समाज का सकारात्मक सोच वाला तबका संगठित हो और एकजुट हो कर लोकतांत्रिक तरीके से अपनी आवाज़ उठाये। मेरा देश के आम आदमी की सकारात्मक सोच पर अभी भी भरोसा है। मेरा मानना है कि नकारात्मक और सांप्रदायिक सोच वालों की संख्या कम है पर वे संगठित हैं। सांप्रदायिक ताकतें झूठ का सहारा ले कर मनुष्य की मूल संवेदना का शोषण करती हैं और उसे गुमराह करती हैं। उन्होंने तमाम संचार माध्यमों को अपने कब्ज़े में ले रखा है जिस से यह तस्वीर बनती है कि देश में धु्रवीकरण पूरा हो चुका है, जबकि यह सत्य नहीं है। सोशल मीडिया पर अगर घृणा से ओत-प्रोत पोस्टिंग्स आती रहती है तो ऐसी पोस्ट भी आती हैं जो घृणा का नकार होती है और समाज के विभिन्न वर्गों को आपस में जोडऩे का संदेश देती है। हमें ऐसी सूचनाओं और गतिविधियों का संज्ञान लेना चाहिये । अंतत: शताब्दियों पुरानी टिकी हुई हमारी संस्कृति की जडं़े बहुत गहरी हैं और हमें संस्कृति की इस विश्वसनीयता को बरकरार रखना होगा। राजनैतिक प्रतिबद्धता और शासन की कठोर नीतियों से यह संभव है। अगर शासन ही इस आग में घी डालने का काम करेगा तो दुनिया की कोई ताकत हमें विनाश से रोक नहीं पायेगी।